અંદાજે કુલ 17,87,618 મતદાર સંખ્યા ધરાવતી આ બેઠકમાં આશરે બે લાખ જેટલા પટેલ મતદારો, સવા બે લાખ જેટલાદલિત અને એટલી જ સંખ્યામાં ઓ. બી. સી. મતદારોનો સમાવેશ થાય છે. લઘુમતી મતદારોની સંખ્યા અહીં 1,19,000જેટલી છે. આ લોકસભા મતવિસ્તારમાં દહેગામ, ગાંધીનગર(દક્ષિણ), વટવા, નિકોલ, નરોડા, ઠક્કરબાપા નગર અને બાપુનગર એમસાત વિધાનસભા બેઠકનો સમાવેશ થાય છે, જેમાંથી છ બેઠક ભાજપ પાસે અને બાપુનગરની એક વિધાનસભા બેઠક કૉંગ્રેસપાસે છે. દહેગામ અને ગાંધીનગર(દક્ષિણ)ને બાદ કરતા બાકીની પાંચેય બેઠક અમદાવાદના શહેરી વિસ્તારની ગણાય છેએટલે ભાજપ માટે અહીં રસ્તો આસાન હોવાનું મનાય છે. આ બેઠકમાં ખાસ કરીને બાપુનગર, ઠક્કરબાપાનગર અને નિકોલવિસ્તારમાં સૌરાષ્ટ્રમાંથી આવેલા લોકોની વસતી ખૂબ મોટી સંખ્યામાં છે એટલે સૌરાષ્ટ્રની રાજકીય ઘટનાઓની અસર આવિસ્તાર પર પણ પડી શકે છે. 2019ની આ ચૂંટણીમાં ભાજપના સાંસદ અને અભિનેતા પરેશ રાવલે ચૂંટણી લડવા માટે પહેલેથી જ અનિચ્છા દર્શાવીહોવાથી ભાજપે છેલ્લી ઘડીની મથામણ પછી અમરાઇવાડી વિધાનસભાથી ચૂંટાયેલા ધારાસભ્ય હસમુખ પટેલને ઉમેદવાર બનાવ્યા છે.